Source: https://www.socpoist.sk/vymeriavaci-zaklad-szco/55369s
Timestamp: 2020-07-03 15:51:23+00:00
Document Index: 11436726

Matched Legal Cases: ['§ 6', '§ 6', '§ 3', '§ 3', '§ 3', '§ 6']

Sociálna poisťovňa - Samostatne zárobkovo činná osoba var constant2 = 245+filter_height+back_holder_height+najcastejsie_height + category_pager_top_height + heading_box_height; var constant3 = 210; var dh = $(document).height(); var ch = $(window).height(); var th = $('#content').height(); if (dh - th > constant) { //alert($('#header').outerHeight(true)); $('#content').height(ch - 214);	$('.td-left').css("height","auto"); // aby v explorer 8 roztiahol td	$('#right').css("height",(ch - constant2)+"px"); $('#left').height(ch-constant3); } else if(dh - ch >0) { $('#right').height(ch - constant2); //alert($('#right').height()); //$('#left').height(ch - constant); $('#left').height(ch-constant3); } else { $('#right').height(ch - constant2); } } function getDocHeight() { var D = document; return Math.max( Math.max(D.body.scrollHeight, D.documentElement.scrollHeight), Math.max(D.body.offsetHeight, D.documentElement.offsetHeight), Math.max(D.body.clientHeight, D.documentElement.clientHeight) ); }
väzby, výkonu trestu odňatia slobody alebo výkonu detencie, a to prostredníctvom ústavu na výkon väzby, ústavu na výkon trestu odňatia slobody alebo ústavu na výkon detencie (do 30 dní)
na starobné poistenie 13,00 % z vymeriavacieho základu a na povinné príspevky na starobné dôchodkové sporenie 5,00 % z vymeriavacieho základu, ak je sporiteľom starobného dôchodkového sporenia (od roku 2017 sa sadzba povinných príspevkov na starobné dôchodkové sporenie zvyšuje o 0,25 % ročne až do výšky 6 %, primerane, t.j. o 0,25 % ročne sa zníži percentuálna sadzba poistného na starobné poistenie),
v období, v ktorom je vo väzbe, vo výkone trestu odňatia slobody alebo vo výkone detencie, v období v ktorom má pozastavené prevádzkovanie živnosti, pozastavený výkon činnosti alebo pozastavenú činnosť (na prerušenie povinného nemocenského poistenia a povinného dôchodkového poistenia z dôvodu pozastavenia prevádzkovania živnosti, pozastaveného výkonu činnosti alebo pozastavenej činnosti, je nutné, aby boli u SZČO pozastavené všetky existujúce oprávnenia),
Splatnosť poistného za mesiac marec 2020, máj 2020 a jún 2020
Povinne poistená SZČO, ktorá Sociálnej poisťovni v uvedených mesiacoch preukázala pokles príjmu z podnikania a inej samostatnej zárobkovej činnosti v dôsledku mimoriadnej situácie o 40% a viac má odloženú splatnosť poistného za mesiac marec, máj a jún do 31. decembra 2020.
Odpustenie zaplatenia poisteného za mesiac apríl 2020
Povinne poistená SZČO, ktorá Sociálnej poisťovni preukázala čestným vyhlásením, že mal a v apríli 2020 uzatvorenú aspoň jednu svoju prevádzku na základe rozhodnutia príslušného orgánu (napr. Opatrenia Úradu verejného zdravotníctva Slovenskej republiky pri ohrození verejného zdravia) najmenej na 15 dní, nie je povinná zaplatiť poistné za apríl 2020.
Variabilný symbol (VS) je číslo fyzickej osoby a právnickej osoby povinnej odvádzať poistné, ktoré prideľuje Sociálna poisťovňa. Špecifický symbol (ŠS) je číselné označenie príslušného kalendárneho mesiaca a kalendárneho roka, za ktoré sa platí poistné (napr. ŠS za január 2020 je tvare 012020 alebo 202001).
SZČO pri úhrade poistného za mesiac jún 2020 uviedla iba svoj VS, ŠS neuviedla vôbec. To znamená, že informačný systém Sociálnej poisťovne podľa správne uvedeného VS identifikuje osobu, ktorá poistné zaplatila a priradí platbu na jej saldokonto (účet). Keďže ale nie je v platbe poistného uvedené obdobie, za ktoré sa poistné uhrádza (ŠS), Sociálna poisťovňa (jej informačný systém) priradí platbu na obdobie, ktoré nie je uhradené v správnej sume (ak takéto obdobie osoba má), t. j. na iné obdobie, než za aké SZČO mala úmysel poistné zaplatiť. V tomto prípade nie na obdobie jún 2020, ale napríklad na obdobie december 2019, pretože za december 2019 SZČO nemá uhradené poistné vôbec.
Sociálna poisťovňa je povinná vrátiť poistné, ktoré povinne nemocensky a dôchodkovo poistená SZČO zaplatila bez právneho dôvodu (napríklad za február 2020 bola SZČO povinná zaplatiť poistné 167,89 eura, v skutočnosti uhradila 177,89 eura, t. j. zaplatila bez právneho dôvodu poistné 10,00 eur), a to do 30 dní od zistenia tejto skutočnosti Sociálnou poisťovňou alebo doručenia písomnej žiadosti SZČO. Právo na vrátenie poistného sa premlčí do desiatich rokov od posledného dňa kalendárneho mesiaca, v ktorom bola platba poistného zaplateného bez právneho dôvodu zúčtovaná na účet Sociálnej poisťovne. Poistné, ktoré je Sociálna poisťovňa povinná vrátiť, sa v prípade pohľadávky Sociálnej poisťovne voči SZČO použije na zápočet tejto pohľadávky. To znamená, že ak Sociálna poisťovňa eviduje voči SZČO pohľadávku (dlžné poistné) napríklad za mesiac január 2020 v sume 25,00 eur, uvedený preplatok na poistnom vo výške 10,00 eur Sociálna poisťovňa SZČO nevráti, ale zaúčtuje ho na účet SZČO na obdobie január 2020. Zostatok dlhu za január 2020 je po zápočte pohľadávky vo výške 15,00 eur.
SZČO, ktoré podali daňové priznanie za rok 2019 do 31. marca 2020 Sociálna poisťovňa do 22. júla 2020 písomne (v prípade, že SZČO má aktivovanú e-schránku, tak prostredníctvom nej) informuje o vzniku, pokračovaní alebo zániku povinného poistenia od 1. júla 2020. V tomto oznámení nájdu všetky potrebné informácie o platení poistného. Prvý raz SZČO zaplatia poistné v novo určenej výške do 10 . augusta 2020 (za mesiac júl).Ak SZČO, ktorá podala daňové priznanie za rok 2019 do 31. marca 2020, podá po 31. marci 2020 opravné daňové priznanie, ktoré bude mať vplyv na vznik/zánik sociálneho poistenia, resp. na výšku vymeriavacieho základu, opravné daňové priznanie bude zohľadnené k 1. novembru 2020 (za predpokladu, že bude mimoriadna situácia ukončená v júli 2020).
Povinné poistenie SZČO vzniká od 1. júla 2020 fyzickým osobám (FO), ktoré podali daňové priznanie za rok 2019 do 31. marca 2020 a ktoré za kalendárny rok 2019 dosiahli príjem z podnikania a inej samostatnej zárobkovej činnosti vyšší ako 6 078 eur (čiže 6 078,01 eura a viac), za rok 2019 nemali predĺženú lehotu na podanie daňového priznania a zároveň majú k 1. júlu 2020 platné oprávnenie na vykonávanie činnosti. Ak FO činnosť nevykonáva na základe oprávnenia, povinné poistenie SZČO jej vzniká na základe dosiahnutej hranice príjmu. Sumu, podľa ktorej sa posudzuje vznik povinného poistenia SZČO, tvoria dosiahnuté príjmy z podnikania alebo výnos súvisiaci s podnikaním a inou samostatnou zárobkovou činnosťou (§ 6 ods. 1 a 2 zákona o dani z príjmov) za rok 2019 bez odpočítania výdavkov. Ak je SZČO, ktorá podala daňové priznanie za rok 2019 do 31. marca 2020, povinne poistená k 30. júnu 2020 a za rok 2019 dosiahla príjem z podnikania vyšší ako 6 078 eur, povinné poistenie jej trvá naďalej. Povinné poistenie SZČO zaniká 30. júna 2020 fyzickým osobám, ktoré za kalendárny rok 2019 dosiahli príjem rovnajúci sa sume 6 078 eur alebo nižší. Ak takáto SZČO mala za rok 2019 predĺženú lehotu na podanie daňového priznania a ak bude mimoriadna situácia ukončená v júli 2020, povinné poistenie jej zaniká až 30. novembra 2020.
Vznik a zánik povinného poistenia, vymeriavací základ a výšku poistného oznamuje SZČO Sociálna poisťovňa. SZČO, ktorá podala daňové priznanie za rok 2019 do 31. marca 2020 a ktorá za rok 2019 nemala predĺženú lehotu na podanie daňového priznania a dosiahla hranicu príjmu na vznik povinného poistenia alebo pokračovanie povinného poistenia, má od júla 2020 nový vymeriavací základ na platenie poistného a s tým súvisiacu novú mesačnú sumu poistného. Novú sumu poistného uhrádza prvýkrát so splatnosťou do 10 . augusta 2020.
SZČO, ktoré podali daňové priznanie za rok 2019 po 31. marci 2020 a využili „novú“ lehotu na podania daňového priznania počas mimoriadnej situácie sa vznik poistenia bude posudzovať k 1. novembru 2020, ak bude mimoriadna situácia ukončená v júli 2020.
V kalendárnom roku 2020 pre povinne poistenú SZČO platí:
minimálny mesačný vymeriavací základ 506,50 eur, z toho vyplývajúce poistné je mesačne 167,89 eura (pre SZČO, ktoré majú priznaný starobný dôchodok alebo predčasný starobný dôchodok, a pre SZČO, ktoré sú poberateľmi výsluhového dôchodku a dovŕšili dôchodkový vek, je mesačná suma poistného 137,50 eura, keďže neplatia poistné na invalidné poistenie),
maximálny mesačný vymeriavací základ 7 091, 00 eur, z toho vyplývajúce poistné je mesačne 2 350,66 eura (pre SZČO, ktoré majú priznaný starobný dôchodok alebo predčasný starobný dôchodok, a pre SZČO, ktoré sú poberateľmi výsluhového dôchodku a dovŕšili dôchodkový vek, je mesačná suma poistného 1 925,20 eura, keďže neplatia poistné na invalidné poistenie).
Za predpokladu, že bude mimoriadna situácia ukončená v júli 2020, povinné poistenie SZČO vzniká od 1. decembra 2020 fyzickým osobám (FO), ktoré mali predĺženú lehotu na podanie daňového priznania za rok 2019 a v kalendárnom roku 2019 dosiahli príjem z podnikania a inej samostatnej zárobkovej činnosti vyšší ako 6 078 eur (čiže 6 078,01 eura a viac) a zároveň majú k 1. decembru 2020 platné oprávnenie na vykonávanie činnosti. Ak FO činnosť nevykonáva na základe oprávnenia, povinné poistenie SZČO jej vzniká na základe dosiahnutej hranice príjmu. Hranicu príjmu, podľa ktorej sa posudzuje vznik povinného poistenia SZČO, tvoria dosiahnuté príjmy z podnikania alebo výnos súvisiaci s podnikaním a inou samostatnou zárobkovou činnosťou (§ 6 ods. 1 a 2 zákona o dani z príjmov) za rok 2019 bez odpočítania výdavkov. Ak je SZČO povinne poistená k 30. novembru 2020 (SZČO, ktorá mala predĺženú lehotu na podanie daňového priznania za rok 2019) a za rok 2019 dosiahla príjem z podnikania vyšší ako 6 078 eur, povinné poistenie jej trvá naďalej. Povinné poistenie SZČO zaniká 30. novembra 2020 tým FO, ktoré mali predĺženú lehotu na podanie daňového priznania za rok 2019 a ktoré za kalendárny rok 2019 dosiahli príjem rovnajúci sa alebo nižší sume 6 078 eur. Ak povinne poistená SZČO mala predĺženú lehotu na podanie daňového priznania za rok 2019, za obdobie od 1. júla 2020 do 30. novembra 2020 platí poistné z vymeriavacieho základu, z ktorého platila aj pred 1. júlom 2020.
Vznik a zánik povinného poistenia, vymeriavací základ a výšku poistného oznamuje SZČO Sociálna poisťovňa. SZČO, ktorá má za rok 2019 predĺženú lehotu na podanie daňového priznania a dosiahla hranicu príjmu na vznik alebo pokračovanie povinného poistenia, má od decembra 2020 nový vymeriavací základ na platenie poistného a s tým súvisiacu novú mesačnú sumu poistného. Novú sumu poistného uhradí prvýkrát so splatnosťou do 8. januára 2021.
Fyzickým osobám, ktoré podnikanie alebo inú samostatnú zárobkovú činnosť nevykonávajú na základe oprávnenia (napr. umelci, autori, športovci) aza kalendárny rok 2019 dosiahli príjem vyšší ako 6 078 eur (čiže 6 078,01 eura a viac), od 1. júla 2020 (SZČO, ktoré do 31. marca 2020 podali daňové priznanie za rok 2019) alebo od 1. novembra 2020 (SZČO, ktoré po 31. marci 2020 podali daňové priznanie za rok 2019 a ak bude mimoriadna situácia ukončená v júli 2020) vzniká povinné nemocenské poistenie a povinné dôchodkové poistenie SZČO. (Ide o príjem z činnosti uvedenej v § 3 ods. 1 písm. b) a ods. 2 a 3 zákona o sociálnom poistení.) Za rovnakých podmienok vzniká od 1. decembra 2020 povinné poistenie SZČO fyzickým osobám, ktoré mali za rok 2019 predĺženú lehotu na podanie daňového priznania a ak bude mimoriadna situácia ukončená v júli 2020. Ak SZČO bola povinne poistená k 30. júnu 2020 (SZČO, ktorá podala daňové priznanie za rok 2019 do 31. marca 2020) alebo k 30. októbru 2020 (SZČO, ktorá podala daňové priznanie za rok 2019 po 31. marci 2020 a ak bude mimoriadna situácia ukončená v júli 2020) alebo k. 30. novembru (ak SZČO mala predĺženú lehotu na podanie daňového priznania za rok 2019 a ak bude mimoriadna situácia ukončená v júli 2020) a za rok 2019 dosiahla príjem vyšší ako 6 078 eur, povinné poistenie jej trvá naďalej. Povinné poistenie SZČO, ktorá činnosť nevykonávala na základe oprávnenia, nevznikne takej fyzickej osobe, ktorá hranicu príjmu za kalendárny rok 2019 síce dosiahla, ale činnosť (uvedenú v § 3 ods. 1 písm. b) a ods. 2 a 3 zákona o sociálnom poistení) k 1. júlu 2020/k 1. novembru 2020 alebo k 1. decembru 2020 nevykonáva a Sociálnej poisťovni o tom predložila čestné vyhlásenie najneskôr 1. júla 2020/1. novembra 2020, resp. 1. decembra 2020. resp..
Povinné poistenie SZČO k 1. júlu 2020 k 1. novembru 2020 alebo k 1. decembru 2020 nevzniká aj vtedy, ak čestné vyhlásenie o nevykonávaní činnosti predloží:
od 1. januára do 30. júna 2020 (ak SZČO podala daňové priznanie za rok 2019 do 31. marca 2020) alebo do 30. októbra 2020 (ak SZČO podala daňové priznanie za rok 2019 po 31. marci 2020 a ak bude mimoriadna situácia ukončená v júli 2020) alebo do 30. novembra 2020 (ak SZČO má predĺženú lehotu na podanie daňového priznania za rok 2019 a ak bude mimoriadna situácia ukončená v júli 2020),
v období predchádzajúceho kalendárneho roka, t. j. v roku 2019.
Športový odborník alebo profesionálny športovec vykonáva samostatne zárobkovú činnosť na základe oprávnenia.
Umelec predložil 22. decembra 2019 Sociálnej poisťovni čestné vyhlásenie SZČO, že od uvedeného dátumu nevykonáva zárobkovú činnosť (podľa § 3 ods. 1 písm. b) a ods. 2 a 3 zákona o sociálnom poistení). Pri vyhodnocovaní vzniku povinného poistenia SZČO, ktorá podala daňové priznanie za rok 2019 do 31. marca 2020, k 1. júlu 2020 Sociálna poisťovňa zistí (podľa údajov, ktoré jej poskytlo Finančné riaditeľstvo SR), že umelec dosiahol príjem (podľa § 6 ods. 2 písm. a) zákona č. 595/2003 Z. z. o dani z príjmov v znení neskorších predpisov) za rok 2019 vo výške 7 000 eur. Povinné poistenie SZČO umelcovi nevznikne, keďže Sociálna poisťovňa disponuje čestným vyhlásením z 22. decembra 2019, že činnosť umelca nevykonáva. Uvedené platí za predpokladu, že umelec nemá zároveň žiadne oprávnenie na vykonávanie samostatnej zárobkovej činnosti.
Hranica príjmu pre posudzovanie vzniku, resp. trvania povinného nemocenského poistenia a povinného dôchodkového poistenia SZČO je v sume 6 078 eur.
Ak SZČO zanikne oprávnenie alebo prestane vykonávať činnosť na základe čestného vyhlásenia (činnosť, ktorú možno vykonávať bez oprávnenia), vznik povinného poistenia sa jej nebude posudzovať k 1. júlu 2020 (ak SZČO podala daňové priznanie za rok 2019 do 31. marca 2020) alebo k 1. novembru 2020 (ak SZČO podala daňové priznanie za rok 2019 po 31. marci 2020 a ak bude mimoriadna situácia ukončená v júli 2020) alebo k 1. decembru 2020 (v prípade predĺženej lehoty na podanie daňového priznania za rok 2019 a ak bude mimoriadna situácia ukončená v júli 2020) za predpokladu, že pred 1. júlom 2020/1. novembrom 2020, resp. 1. decembrom 2020 jej nevzniklo nové oprávnenie, resp. nezačala vykonávať opätovne činnosť, ktorú možno vykonávať aj bez oprávnenia. To znamená, že povinné poistenie SZČO sa bude k 1. júlu 2020/1. novembru 2020, resp. k 1. decembru posudzovať tým SZČO, ktoré k tomuto dátumu majú oprávnenie na výkon podnikania alebo inej samostatnej zárobkovej činnosti, resp. vykonávajú činnosť, ktorú možno vykonávať aj bez oprávnenia (autor, umelec alebo športovec).
Ak je povinne nemocensky poistený živnostník (SZČO) súčasne aj zamestnaný a v čase uznanej PN si chce v Sociálnej poisťovni uplatniť nárok na nemocenské dávky z obidvoch poistných vzťahov (aj ako SZČO a zároveň aj ako zamestnanec), musí si od lekára vyžiadať dve žiadosti „Potvrdenie o dočasnej pracovnej neschopnosti“ pre každé nemocenské poistenie zvlášť, pričom na každej žiadosti je potrebné, aby bol vyznačený poistný vzťah, z ktorého je uznaný za dočasne práceneschopného. Na oboch žiadostiach pritom do príslušnej rubriky vyznačí, že si nárok na dávku uplatňuje aj z iného poistného vzťahu a obidve žiadosti musí osobitne odovzdať v Sociálnej poisťovni.
Z uvedených dôvodov nie je možné, aby Sociálna poisťovňa na základe uplatnenia si nároku na jednu dávku automaticky túto žiadosť preniesla aj do druhého poistného vzťahu tohto poistenca a vybavila ju bez toho, aby si osobitne požiadal o nemocenské aj z druhej PN. Preto musí fyzicky žiadať o nemocenskú dávku z každého poistenia osobitne. Zo strany Sociálnej poisťovne nejde v žiadnom prípade o prehnanú byrokraciu, ale o potrebu osobitne a konkrétne (adresne) posúdiť každú žiadosť o nemocenské a tiež o rešpektovanie a zachovanie možnosti voľby takého poistenca na uplatnenie nároku na výplatu dávok.